మనీష్ గుప్తా

మనీష్ గుప్తా మహారాష్ట్రకు చెందిన సినిమా దర్శకుడు, రచయిత. వన్ ఫ్రైడే నైట్ (2023), 420 ఐపిసి (2021), రహస్య (2015), హాస్టల్ (2011), ది స్టోన్‌మ్యాన్ మర్డర్స్ (2009), డర్నా జరూరీ హై (2006) వంటి 6 సినిమాలకు దర్శకత్వం వహించాడు. సర్కార్ (2005), సెక్షన్ 375 (2019) మొదలైన సినిమాలకు స్క్రీన్ ప్లే, డైలాగ్స్ రాసాడు.

 జననం 
మనీష్ గుప్తా 1975, మే 12న మహారాష్ట్రలోని ముంబై నగరంలో జన్మించాడు.

 వృత్తిరంగం 
స్క్రీన్ ప్లే రచయితగా తన కెరీర్‌ని ప్రారంభించిన మనీష్ అమితాబ్ బచ్చన్ నటించిన సర్కార్ సినిమాతో సినీరంగంలోకి అడుగుపెట్టాడు. సర్కార్ సినిమాకు స్క్రీన్ ప్లే, డైలాగ్స్ విభాగాల్లో అనేక అవార్డులకు నామినేషట్ చేయబడ్డాడు.

2006లో వచ్చిన డర్నా జరూరీ హై సినిమాతో దర్శకుడిగా పరిచయం అయ్యాడు. ఇందులో ఆరు విభిన్న కథలలో, ప్రతి కథకు ప్రత్యేక దర్శకుడు ఉన్నాడు. ఇందులోని ప్రధాన కథకు మనీష్ దర్శకత్వం వహించాడు.

1983లో బొంబాయిని కదిలించిన అప్రసిద్ధ స్టోన్‌మ్యాన్ హత్యల ఆధారంగా కేకే మీనన్, అర్బాజ్ ఖాన్ నటించిన ది స్టోన్‌మ్యాన్ మర్డర్స్ (2009) సినిమాకు దర్శకత్వం వహించాడు. ఇది విమర్శకుల ప్రశంసలు పొందింది.

ఆ తర్వాత, కాలేజీ హాస్టళ్లలో ర్యాగింగ్ కారణంగా విద్యార్థుల మరణాల గురించి హాస్టల్ (2011), ఆరుషి తల్వార్ హత్య కేసు ఆధారంగా విమర్శకుల ప్రశంసలు పొందిన రహస్య (2015), ఆర్థిక నేరం గురించిన కోర్టు గది డ్రామాతో 420 ఐపిసి, మహిళా సూపర్ స్టార్ రవీనా టాండన్ నటించిన వన్ ఫ్రైడే నైట్ (2023) సినిమాలు తీశాడు.

నకిలీ అత్యాచారం కేసుకు సంబంధించిన కోర్ట్ రూమ్ డ్రామాతో వచ్చిన సెక్షన్ 375 సినిమా స్క్రిప్ట్ కు 2020లో 65వ ఫిల్మ్‌ఫేర్ అవార్డ్స్ ఉత్తమ స్క్రీన్ ప్లే విభాగంలో ఫిల్మ్‌ఫేర్ అవార్డుకు నామినేట్ అయ్యాడు.

 సినిమాలు 

 దర్శకుడు 
 వన్ ఫ్రైడే నైట్ (2023)
 420 ఐపిసి (2021)
 రహస్య (2015)
 హాస్టల్ (2011)
 ది స్టోన్‌మ్యాన్ మర్డర్స్ (2009)
 దర్నా జరూరీ హై (2006)

 స్క్రీన్ ప్లే, డైలాగ్స్ 
 సర్కార్ (2005)
 సెక్షన్ 375 (2019)

 మూలాలు 

 ఇతర లంకెలు 
 మనీష్ గుప్తా 420 ఐపిసి పరిశోధన వెన్నెముక.
 మనీష్ గుప్తా 420 ఐపిసి ఒక గ్రిప్పింగ్ కోర్ట్‌రూమ్ డ్రామా - బాంబే టైమ్స్, 17.12.21
 420 ఐపిసి సమీక్ష: టైమ్స్ ఆఫ్ ఇండియా,17.12.21
 రవీనా టాండన్ గురించి దర్శకుడు మనీష్ గుప్తా - మిడ్ డే, 19.12.21
 మనీష్ గుప్తా థ్రిల్లర్‌లో రవీనా టాండన్ - స్పాట్‌బాయ్, 30.08.21
 మనీష్ గుప్తా తదుపరి రెండు చిత్రాలకు దర్శకత్వం
 మనీష్ గుప్తా మూడేళ్ల క్రితం 'సెక్షన్ 375' రాశారు - ముంబై మిర్రర్ 11 సెప్టెంబర్ 2019
 దర్శకుడు - బాంబే టైమ్స్‌తో మనీష్ గుప్తా ఇంటర్వ్యూ; 1 అక్టోబర్ 2019
 మనీష్ గుప్తా తర్వాతి చిత్రం సిన్హాసన్
 మనీష్ గుప్తా ఇంటర్వ్యూ, 3 ఫిబ్రవరి 2009 
 టైమ్స్ ఆఫ్ ఇండియా మూవీ రివ్యూస్
 రహస్య
వర్గం:జీవిస్తున్న ప్రజలు
వర్గం:హిందీ సినిమా దర్శకులు
వర్గం:హిందీ సినిమా రచయితలు
వర్గం:మహారాష్ట్ర రచయితలు
వర్గం:మహారాష్ట్ర వ్యక్తులు
వర్గం:1975 జననాలు